13.9.2014 Euroopan unionin virallinen lehti L 272/11 KOMISSION TÄYTÄNTÖÖNPANOASETUS (EU) N:o 970/2014, annettu 12 päivänä syyskuuta 2014, ilmaliikenteen hallintaverkon toimintojen toteuttamista koskevista yksityiskohtaisista säännöistä annetun asetuksen (EU) N:o 677/2011 muuttamisesta (ETA:n kannalta merkityksellinen teksti) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon yhtenäisen eurooppalaisen ilmatilan toteuttamisen puitteista (puiteasetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 549/2004 (f) ja erityisesti sen 11 artiklan, ottaa huomioon yhtenäisen eurooppalaisen ilmatilan organisoinnista ja käytöstä (ilmatila-asetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 551/2004 (?) ja erityisesti sen 6 artiklan, sekä katsoo seuraavaa: (1) — Asetuksessa (EY) N:o 551/2004 säädetään, että verkkotoiminnoilla pyritään parantamaan ilmaliikenteen hallinta- verkon yleistä suorituskykyä ja tukemaan aloitteita kansallisella tasolla ja toiminnallisten ilmatilan lohkojen tasolla. (2) — Komission asetuksen (EU) N:o 677/2011 (?) mukaisesti komission oli tarkoitus tarkastella verkkotoimintojen toteuttamisen tehokkuutta viimeistään 31 päivänä joulukuuta 2013 ottaen huomioon suorituskyvyn kehittämis- järjestelmän viiteajanjaksot. Ensimmäisellä tarkastelukerralla korostettiin tarvetta parantaa asiaankuuluvaa säänte- lykehystä erityisesti niillä aloilla, jotka koskevat verkon hallinnoijan tehtäviä, hallinnointitoimia ja talousarviota sekä kolmansien maiden kanssa ylläpidettäviä suhteita. (3) — Verkon hallinnoijalle annettujen tehtävien hoitaminen edellyttää monivuotista työohjelmaa ja asiaankuuluvaa talousarviota, verkon hallinnoijan ja verkon käyttöönotosta vastaavan henkilön välisiä työjärjestelyjä ja tilapäisiä toimia, jotka liittyvät turvallisuusriskien tunnistamiseen verkon tasolla. Näitä varten olisi tehtävä asianmukaiset järjestelyt. (4) — Verkon strategiasuunnitelmaan kuuluvat strategiset tavoitteet olisi otettava asianmukaisesti huomioon operatii- visten sidosryhmien liiketoimintasuunnitelmissa. Kyseisen strategiasuunnitelman hyväksymismenettelyä olisi myös selkeytettävä. (5) — Operatiivisten sidosryhmien johtohenkilöiden olisi neuvottava verkon hallintoneuvostoa operatiivisissa kysymyk- sissä. (6) — Verkon hallintoneuvoston olisi ehdottomasti laadittava monivuotinen työohjelma verkon hallinnoijalle ja verkon suorituskykysuunnitelma verkon hallinnoijan laatimien luonnosten perusteella. Verkon suorituskykysuunnitelma on sitten toimitettava komissiolle komission täytäntöönpanoasetuksen (EU) N:o 390/2013 (*) mukaisesti. Verkon hallintoneuvoston on myös annettava lausunto mahdollisista verkon hallinnoijalle annettavista lisätehtävistä ja yhteistyöjärjestelyistä kolmansien maiden kanssa. (7) — Mahdollisen verkkokriisin vaikutusten lieventämiseksi Euroopan ilmaliikenteen kriisien koordinointiyksikön (EACCC) olisi tehtävä yhteistyötä valtiollisten yhteystahojen verkoston kanssa ja toteutettava kriisiharjoituksia todellisten verkkokriisien ennakoimiseksi. (8) — Verkon hallinnoijan talousarvion olisi oltava sellainen, että verkon hallinnoija pystyy saavuttamaan suorituskyvyn kehittämisjärjestelmässä määritetyt tavoitteet ja toteuttamaan työohjelmansa. Talousarvion olisi oltava erillinen verkon hallinnoijaksi nimitetylle elimelle myönnetystä muusta talousarviosta, jos kyseinen elin harjoittaa myös jotakin muuta toimintaa. (') EUVL L 96, 31.3.2004,s. 1. () EUVLL 96, 31.3.2004, s. 20. (?) Komission asetus (EU) N:o 677/2011, annettu 7 päivänä heinäkuuta 2011, ilmaliikenteen hallintaverkon toimintojen toteuttamista koskevista yksityiskohtaisista säännöistä ja asetuksen (EU) N:o 691/2010 muuttamisesta (EUVL L 185, 15.7.2011, s. 1). ()) Komission täytäntöönpanoasetus (EU) N:o 390/2013, annettu 3 päivänä toukokuuta 2013, lennonvarmistuspalvelujen ja verkkotoimin- tojen suorituskyvyn kehittämisjärjestelmästä (EUVL L 128, 9.5.2013,s. 1).